oktober 2017 ~ Home by Bianca
Æblemousse på mandel-marcipan bund med brændte mandler
Home by Bianca 18.52 Dessert og Kager, Kage, Opskrifter, Æbler 2 kommentarer
Endnu en æblekage er blevet tryllet frem i mit køkken og den blev altså god. For mig er der bare nogen ting, som giver ekstra kulør til den enkelte årstid og her hænger æbler og efterår uløseligt sammen.
Efter en god gåtur for et par uger siden med familien, var der samlet lidt æbler sammen og de skulle bestemt ikke gå til spilde. Samtidig har jeg, efter jeg fik lavet min Marcipankage med æbler, haft lyst til at forsøge mig med en æblemousse. Selvom æblemos smager skønt, syntes jeg det kunne være sjovt at få lavet en mousse med et skarpt snit, i kontrast til de rå nuancer vi ellers ser i efteråret.
Denne gang forsøgte jeg mig med en mandelbund, for at give kagen et lettere udtryk. Da marcipan og æbler hos mig passer fantastisk sammen kom der også lidt revet marcipan i dejen. Jeg valgte at bruge mandelmel til bunden og det blev derfor til denne skønne glutenfrie kage.
Kagen tager lidt tid at lave, men det er mest på hviletid og jeg vil anbefale at lave det meste aftenen før den skal bruges, så den kan stå og sætte sig i køleskabet. Vent dog med at pynte den til lige før den skal serveres.
220 g mandelmel
Pisk æggehvider og sukker stift med en el-pisker.
Sigt mandelmel og flormelis i en skål og vend det i æggehviderne.
Riv marcipanen og hak mandlerne og vend det i dejen.
Fordel i en smurt springform på 25 cm i diameter og bag ved 175 grader i ca. 20 minutter.
Æblemousse:
6 mellemstore æbler
1,5 spsk citronsaft
Skræl æblerne, fjern kernehuset og skær dem i mindre stykker.
Kom æblerne i en gryde sammen med citronsaft og sukker og kog det til en mos. Blend det eventuelt med en stavblender til sidst, så det får en ensartet konsistens.
Kom husblassen i koldt vand i 5 minutter og smelt det derefter i æblemosen.
Lad æblemosen køle af og piske fløden til flødeskum.
Når æblemosen er kølet lidt af blandes det hele sammen og fordeles over bunden i springformen.
Stil på køl i 3-4 timer.
Pynt eventuelt kagen med hakkede brændte mandler lige inden servering. Find opskriften på brændte mandler her: klik klik
Home by Bianca 19.53 Opskrifter, Snacks Ingen kommentarer
Jeg vil så gerne servere en god gang brændte mandler, når nu vejret bliver koldere og mørkere, for det er altså lidt ekstra hyggeligt. Desværre er jeg bare ikke særlig god til det og ender altid med at brænde mig og slås med en pande, som er fyldt med karamel.
Alligevel har jeg gjort endnu et forsøg, da jeg gerne ville pynte min æblekage med hakkede brændte mandler og det gik okay. Det blev kun til en enkelt forbrændt finger.
Opskriften er jo egentlig ret simpel, men mine fingre kommer på en eller anden måde altid i vejen.
Først varmes en pande op. - den skal være meget varm.
Rør i massen indimellem, så sukkeret bliver godt fordelt og det ikke brænder på.
Sukkerlagen ændrer på et tidspunkt konsistens, hvor den smuldrer og sætter sig fast på mandlerne.
Hæld mandlerne på et stykke bagepapir til afkøling og forsøg at fordel dem lidt ud. Pas på fingrene - jeg brænder mig altid på enten panden eller det smeltede sukker.
Home by Bianca 18.41 Aftensmad, Fjerkræ, Mad og kager, Opskrifter, Æbler Ingen kommentarer
Efterår og æbler i maden hænger uløseligt sammen hos mig. Jeg elsker den syre og samtidig lidt friske sødme æblerne tilføjer maden. Samtidig er vi ret glade for kylling herhjemme. Det er nemt at tilberede og jeg synes det er sjovt at lege lidt med marinaede og andre lækkerier til at tilføje ny smag.
Denne gang havde jeg en rest spidskål i køleskabet og selvfølgelig æbler på køkkenbordet, så det kom der denne skønne efterårsret ud af.
Opskriften passer fint til 6 personer
1 pk bacon i skriver
350 g spidskål
4 dl vand og ½ bouillon terning (eller 4 dl færdig kyllingbouillon)
Start med at skære bacon ud i tern og svits det i en dyb pande.
Imens skæres kyllingen ud og den svitses med.
Hak spidskålen i mindre strimler og kom den i panden når kyllingen har fået farve. Lad det hele stege i ca. 5 minutter.
Kom æblecidereddike, bouillon (vand og terning), honning og ærter i panden og lad det småkoge i 10 minutter.
Skyl æblerne, fjern kernehuset og skær dem i mindre stykker. Tilsæt retten og lad dem koge med et par minutter.
Retten serveres med ris til.
Alice i Eventyrland - kagerne
Home by Bianca 06.52 Alice i Eventyrland, Billeder, Kager, Kreativt, Temafester 2 kommentarer
Vil du se mere fra Alice i Eventyrland temafesten, kan du klikke lige her: klik klik
Jeg har længe gerne ville førsøge mig med en Topsey turvey kage og det var meget nærliggende at forsøge mig med sådan en kage til et tema, hvor alting er lidt skævt. For at være tro mod de elementer, jeg havde valgt i oppyntningen er det igen Filurkatten, Den Gale Hattemager og Alice, der er på spil. I stedet for invitationen i hatten, har Den Gale Hattemager nu fået børnenes navne og alder i hatten. Tekoppen er ren fondant, men skulle jeg lave den igen vil jeg lave den i RKT (find opskriften her: klik) og overtrække den med fondant, da den simpelthen blev for tung og meget gerne ville gilde af den skæve hat.
Indholdet i kagerne kan jeg slet ikke huske, men ved jeg brugte drømmekagebunde, da de er solide at arbejde med og samtidig smager rigtig godt. Opskriften på drømmekagebunde kan findes her: klik
Kortkagerne er hindbærsnitter og selve kortet er lavet i fondant, som har fået lov at tørre lidt inden jeg har skrevet på det med madtus. En opskrift på hindbærsnitter kan du finde her: klik
Spis mig kagerne var romkugler, som har fået en cirkel fondant på toppen. Den har også fået lov at tørre inden jeg skrev: "Spis mig" på.
Alice i Eventyrland - dækkeservietter - DIY
Home by Bianca 17.56 Alice i Eventyrland, Kreativt, Temafester Ingen kommentarer
Allerede til vores første temafest hvor Peter Plys inviterede til picnic - se mere her: klik klik havde jeg lavet vores egne dækkeservietter, for at fornemmelsen af figurernes tilstedeværelse til festen.
Idéen er simpel at lave, men giver en god effekt ved bordet og du tilføjer et farverigt element til borddækningen uden at skulle have fat i alt for mange delelementer. Til hver dækkeserviet havde jeg valgt at lave en kop i tilsvarende farve. Den er ikke min idé, men er fundet på nettet og det tog meget lang tid at lave. Kopperne er fine, men jeg kan ikke anbefale at folde 25 stk. til en fest.
For at lave dine egne dækkeservietter skal du bruge følgende:
En laminerings maskine og lamineringsark til.
Papir i følgende farver: (min laminerings maskine kan ikke tage karton, så jeg bruger papir)
Lilla, pink, lyseblå, mørkeblå, hvidt, lysegrønt, bladgrønt
Mørkegrønt satinbånd (rester fra invitationen)
Skabelonerne nederst i dette indlæg (sæt dem op så de passer med størrelsen på et A4 ark)
Filurkatten:
Tag et A4 ark med lilla som baggrund
Klip strimler i pink, så arket bliver del i 4 dele og lim dem på det lilla
Klip filurkattens mund ud og lim den på midten af arket. Tilføj tænder og omrids med den sorte tus.
Laminer arket.
Klip kjolen ud af mørkeblå papir og forklædet ud af det hvide og lim forklædet på papiret.
Lim derefter kjolen midt på et lyseblåt A4 ark.
Den Gale Hattemager:
Klip hatten ud i bladgrønt papir og klip derefter satinbåndet i passende størrelse.
Lim hatten midt på lysegrønt papir og lim derefter satinbåndet på.
Alice i Eventyrland - invitation - DIY
Home by Bianca 20.09 Alice i Eventyrland, Kreativt, Temafester Ingen kommentarer
Da først vi havde fastlagt os på temaet Alice i Eventyrland - læs meget mere her: klik klik og her: klik klik og hvilke elementer vi gerne ville have som fokus var det straks sværere at få dem integreret i en invitation, som viste hvor det var vi gerne ville føre gæsterne hen.
Løsningen blev at hattemageren inviterede til te-selskab mens Filurkatten gemmer sig på invitationen.
Vil du se mere fra Alice i Eventyrland temafesten, kan du klikke her: klik klik
Invitationen er simpel at lave. Det der tager længst tid er koppen med Filurkatten. Jeg har indsat skabelonen herunder
Bladgrønt karton
Lille karton
Pink karton
Mørkegrønt satinbånd
Beige papir
Lim til stof eller dobbelt klæbende tape
Klip / skær alle delelementer ud i karton.
Klip satinbåndet til, så det passe i længden og ligner. Lim satinbåndet i siderne og nederst. Selve invitationen står på det beige papir, der sættes ned i satinbåndet, så det være lige som en lille lomme.
Saml koppen og lim den på den ene side af satinbåndet.
Sæt arket med invitationen ned i hatten.
Arket med invitationen er A5 størrelse og lavet som en lille bog, hvor der står Invitation på forsiden og så tager du arket op og åbner det som et kort.
Indeni havde vi skrevet:
"I anledning af børnenes fødselsdage inviterer den Gale Hattemager til ikke-fødselsdag den xx.xx kl. xx:xx.
Hop ned i kaninhullet og tag med Alice og Filurkatten til te selskab på adressen xxxxxx"
Home by Bianca 18.11 Alice i Eventyrland, Kreativt, Temafester Ingen kommentarer
Da børnene for 2 år siden blev 1 og 3 år havde Amilia en periode, hvor hun rigtig gerne ville se Disneyfilmen Alice i Eventyrland. Hun var meget fascineret af det spændende univers Alice forvilder sig ind i. Der er dog rigtig mange elementer i den film, så når man skal vælge pynt ud til en temafest, er det med at kende begrænsningens kunst.
Jeg forsøgte at tage udgangspunkt i nogle delelementer og få dem i fokus, men alligevel blev det til rigtig mange ting. Vi havde endda lavet en stor hat af en papkasse, som skulle være en del af det, men den kom aldrig frem da først gæsterne dukkede op.
Du kan læse meget mere om festen og hvilket fokus jeg endte med at vælge til oppyntningen lige her: Alice i Eventyrland - temafødselsdag
Der er så mange fede delelementer i filmen og jeg kunne sagtens holde en temafest med Alice i Eventyrland igen, med fokus på helt andre elementer.
Marcipankage med æbler
Home by Bianca 14.14 Dessert og Kager, Efterår, Kage, Mad og kager, Opskrifter, Æbler 6 kommentarer
Sidste weekend havde vi børnene med ud og lede efter kastanjer og æbler og lige siden har jeg har lyst til at bage æblekage. For mig hører æbler, kanel og marcipan uløseligt sammen, så jeg forsøgte mig med en ny fortolkning af en kage jeg har bagt tidligere, men som jeg egentlig syntes manglede noget.
Jeg ville gerne have mere smag af marcipan og en kage, som ikke var konfekttung, men tung nok til at bære kontrasten til æblerne. Samtidig ville jeg gerne lave en stor æblerose efter successen med mine små æbleroser sidste år - du kan se dem lige her: Æbleroser i marcipanmørdej med nougatmidte
Kagen blev faktisk meget lettere end jeg havde forventet og jeg synes det hele spiller rigtig godt sammen. Der er sødmen fra marcipanen og det syrlige fra æblerne, som jeg har lavet til mos, så de giver kagen et friskt udtryk.
Kagen er super nem at lave og tager ikke ret lang tid.
Kagen passer til en springform på 25 cm og består af 3 trin.
Start med at lave æblemosen ved at skrælle æblerne og skære kernehuset fra. Skær æblerne i mindre stykker og kom det sammen med sukker, kanel og vaniljesukker i en gryde. Lad det koge sammen til en mos. Hvis du bruger meget søde æbler, kan lidt af sukkeret holdes tilbage og du kan tilføje når du smager mosen til.
Marcipankage:
300 g marcipa
230 g smør (rumtemperatur)
Riv marcipanen og kom de i en skål sammen med smør og sukker. Pisk det hele godt sammen.
Slå æggene ud i en anden skål og pisk dem til en luftig masse.
Tilføj æggemassen til marcipanmassen og rør det forsigtigt sammen.
Vend til sidst hvedemelet og kom det i en smurt springform.
Fordel æblemosen på toppen.
Skær æblerne i halve og fjern kernehuset. Skær dem herefter i tynde skiver, som du ligger ovenpå kagen i en cirkel. Start udefra og arbejd dig indad. De næste æblestykker, skal ligge lidt forskudt fra den forrige række for at danne et rose mønster.
Æblemousse på mandel-marcipan bund med brændte man...